Wòlíì Kasali ní Dolapo Awosika kò lé ìyàwó òun jáde Awọn ohun to se koko to yẹ ko mọ nipa Alajọ Somolu ree: Ọjọ Kẹrindinlogun osu Kẹjọ ọdun 1915 ni wọn bi baba Alajọ Somolu Ẹ̀ta òkò ni Alphaeus Taiwo Olunaike, tí gbogbo èèyàn mọ̀ sí alájọ Sómólú, ìbẹta ni wọ́n bíi Ilu Isọnyin Ijẹbu nipinlẹ Ogun ni iya rẹ, Grace Okuromiko Olunaike ti bii ni ibẹta, ti wọn si fi ọkan rubọ ninu wọn gẹgẹ bii asa igba naa Ile ẹkọ alakọbẹrẹ Emmanuel nilu Ijẹbu Isọnyin ni alajọ Somolu lọ Ọmọ ọdun mẹta lo wa to fi padanu baba rẹ, ti aburo baba rẹ si mu lọ silu Eko Àwọn àmúyẹ fun gbígbọ́ orin ko le ṣiṣẹ lori ẹ̀rọ rẹ Àkọlé fídíò, The Polytechnic Ibadan: Ẹ̀rọ abẹ́lé tó ń fọ ọwọ́ àti ‘Ventilator’ ló ṣẹ̀ṣẹ̀ gbé jáde Olunaike kọ isẹ aransọ, taa mọ si Taylor, to si fi se isẹ se, amọ owo perete to n ri nibẹ ko to na rara Nigba ti aburo baba rẹ́ yii n lọ fun okoowo ni orilẹede Cameroon ni Taiwo ba tẹle lati wa isẹ kun isẹ rẹ Ilu Cameroon lo ti kọ isẹ ajọ gbigba, to si bẹrẹ isẹ tiẹ ni kete to pada de si ilu Eko lọdun 1954, to si pe orukọ ajọ rẹ ni ‘Alajọ Somolu’ Alajọ̀ Somolu ta mọto rẹ lati fi ra kẹkẹ nigba ti isẹ ajọ rẹ buyari, eyi tawọn eeyan fi maa n pa aṣamọ pe ‘ori rẹ pe bii Alajọ Somolu, to ta mọto, fi ra kẹkẹ O kọ ile akọkọ lati idi ajọ̀ to n gba si ojule kẹwa, opopona Odunukan, Ijẹsatẹdo, amọ to ta ile naa fun ijọ kan lẹyin o rẹyin Àwọn àmúyẹ fun gbígbọ́ orin ko le ṣiṣẹ lori ẹ̀rọ rẹ Àkọlé fídíò, Risikat Moromoke Azeez: Inú èmí àti Òbí mi dùn nígbà ti Risi bí ọmọ olójú búlù- Wasiu Ile keji ti Alajọ Somolu kọ lo wa ni ojule kẹwa, Ọlọrunkẹmi Owotutu, Bariga nilu Eko Baba Olunaike jẹ akapo fun ijọ Anglika to n lọ ni adugbo Ṣomolu, to tun jẹ akabibeli lasiko isin, taa mọ si ‘Lay-reader’ Odu ni alajọ Ṣomolu nigba aye rẹ nidi ajọ gbigba, kii si se aimọ fun oloko lawọn adugbo bii ọja Awolọwọ, Ṣomolu,Ọlalẹyẹ, Oyingbo ati bẹẹ bẹẹ lọ Ẹni ọdun marundinlọgọrun, 95, ni baba Olunaike fẹyinti ninu isẹ ajọ gbigba, lọdun 2010, lẹyin to ti sisẹ takuntakun ninu isẹ ajọ gbigba Alphaeus Taiwo Olunaike jẹ Ọlọrun nipe lọjọ kọkanla, osu kẹjọ ọdun 2012, to si ki aye pe o digbose.
